JayJayThrowThrow/commonwealth-wiki-mix huggingface dataset:
ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ

thumb|ಬಿಎಂಟಿಸಿಯ ವೋಲ್ವೋ ಬಸ್
thumb|ಬಿಎಂಟಿಸಿಯ ಯೂಡಿ ಎಸ್ಎಲ್ಎಫ್|ಯೂಡಿ ಬಸ್

ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ (ಬಿಎಂಟಿಸಿ) (ಇಂಗ್ಲಿಷ್: Bangalore Metropolitan Transport Corporation) ಭಾರತದ, ಬೆಂಗಳೂರು ನಗರದಲ್ಲಿ ಸಾರ್ವಜನಿಕ ಸಾರಿಗೆ, ಬಸ್ ಸೇವೆ ಒದಗಿಸುವ ಕರ್ನಾಟಕ ಸರ್ಕಾರ ಒಂದು ಸರ್ಕಾರಿ ಸಂಸ್ಥೆಯಾಗಿದೆ. ಇದು ಭಾರತದ ಸಾರ್ವಜನಿಕ ಸಾರಿಗೆಗಳಲ್ಲಿ ಹೆಚ್ಚು ವೋಲ್ವೋ ಬಸ್ ಹೊಂದಿದೆ.
ಇತಿಹಾಸ

ಕರ್ನಾಟಕ ರಾಜ್ಯ ರಸ್ತೆ ಸಾರಿಗೆ ನಿಗಮವನ್ನು 1997ರಲ್ಲಿ ವಿಭಾಗಗಳಾಗಿ ಮಾಡಲಾಯಿತು. ಆ ಸಂಧರ್ಭದಲ್ಲಿ ಬೆಂಗಳೂರು ನಗರಕ್ಕೆ ಸಾರಿಗೆ ಸೇವೆ ನೀಡಲು ಪ್ರತ್ಯೆಕ ಸಾರಿಗೆ ಸಂಸ್ಥೆ ಬೆಂಗಳೂರು ಸಾರಿಗೆ ಸೇವೆ (BTS) ರಚಿಸಲಾಯಿತು. ನಂತರ ಬೆಂಗಳೂರು ಸಾರಿಗೆ ಸೇವೆ (BTS) ನ್ನು ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ ಆಯಿತು. ಮತ್ತು ಬಿಟಿಸ್ ಬಸ್ ಗಳ ಕೆಂಪು ವರ್ಣವನ್ನು ವರ್ಣವನ್ನು ನೀಲಿ ಮತ್ತು ಬಿಳಿಗೆ ಬದಲಾಯಿಸಲಾಯಿತು.
ಸೇವೆಗಳ ವಿಧಗಳು

*ಸುವರ್ಣ: ಕೆಂಪು ಅಥವಾ ಹಸಿರು-ಬಿಳಿ ಬಣ್ಣಗಳಲ್ಲಿ ಪ್ರಮುಖ ಉಪ ಮಾರ್ಗಗಳಿಗೆ ಸೇವೆಯನ್ನು ಕಲ್ಪಿಸುತ್ತದೆ. ಇದರ ಶುಲ್ಕ ಸಾಮಾನ್ಯ ಬಸ್‍ನ ದರವೇ.
*ಪುಷ್ಪಕ್: ಇದು ಕಾಫಿ ಬಣ್ಣದ ಯೋಜನೆ. ಈ ಬಸ್‍ಗಳಾಲ್ಲಿ ಒಂದೇ ಬಾಗಿಲು ಇದೆ.
*ಬಿಗ್ 10: ಕೇಂದ್ರ ವಾಣಿಜ್ಯ ಜಿಲ್ಲೆಯ ಕಡೆಗೆ ೧೨ ಪ್ರಮುಖ ಕಾರಿಡಾರ್‍ನಲ್ಲಿ ವಿಶೇಷ ಹಸಿರು ಬಣ್ಣದ. ಇದು ಸುವರ್ಣ ದರ್ಜೆಯ ಬಸ್. ಈ ಬಸ್ಸುಗಳ ಸಂಖ್ಯೆಯಲ್ಲಿ 'ಜಿ' ಇರುತ್ತದೆ.
*ವಜ್ರ: ಐಟಿ ಕಂಪನಿಗಳ ಸೇವೆ, ಪ್ರಮುಖ ಮಾರ್ಗಗಳು, ಪ್ರಮುಖ ವಸತಿ ಪ್ರದೇಶಗಳಲ್ಲಿ ಚಾಲನೆಯಲ್ಲಿರುವ ಕೆಂಪು ವಿಶಿಷ್ಟ ಕೆಂಪು ಬಣ್ಣದ ಬಸ್‍ಗಳು.
*ಬಿಗ್ ಸರ್ಕಲ್: ವಿಶೇಷ ಬಿಳಿ ಬಣ್ಣದ ಬಿಗ್ ಸರ್ಕಲ್ ವಿಶಿಷ್ಟ ಜೊತೆ ಸುವರ್ಣ ದರ್ಜೆಯ ಬಸ್. ಈ ಬಸ್ಸುಗಳು ಒಳ ಮತ್ತು ಹೊರ ರಿಂಗ್ ರಸ್ತೆಗಳಲ್ಲಿ ಓಡಾಡುತ್ತವೆ. ಬಸ್ಸುಗಳು ಸಿ ಪೂರ್ವಪ್ರತ್ಯಯ ಅಥವಾ ಒಂದು K ಪೂರ್ವಪ್ರತ್ಯಯ ಸಂಖ್ಯೆಯನ್ನು ನೀಡಲಾಗಿದೆ.
*ಅಟಲ್ ಸಾರಿಗೆ : ಕಡಿಮೆ ಶುಲ್ಕ,ಬಸ್ ಭಾರತೀಯ ತ್ರಿಕೋನ ಬಣ್ಣ ವಿಶಿಷ್ಟ ಬಣ್ಣ ಹೊಂದಿದೆ.
*ವಜ್ರ ವಾಯು : ಹಸಿರು ಬಣ್ಣದ ವೋಲ್ವೋ ಬಸ್ ಕೆಂಪೇಗೌಡ ಅಂತಾರಾಷ್ಟ್ರೀಯ ವಿಮಾನ ಸಂಪರ್ಕಿಸುವ 12 ಮಾರ್ಗಗಳಲ್ಲಿ ಕಾರ್ಯಾಚರಣೆ.
*ಮಾರ್ಕೊಪೋಲೋ ಮತ್ತು ಕರೋನಾ ಎಸಿ. ವಜ್ರ ಸೇವೆಗಳು ಆಯ್ದ ಮಾರ್ಗಗಳಲ್ಲಿ ಚಲಿಸುವ ಕಡಿಮೆ ಶುಲ್ಕ ಏರ್ ನಿಯಮಾಧೀನ ಬಸ್.
*ಮೆಟ್ರೋ ಫೀಡರ್: ಮೆಟ್ರೋ ಕೇಂದ್ರಗಳಿಗೆ ಉಪ ಜಾಲಬಂಧ 20 ಮಾರ್ಗಗಳಲ್ಲಿ ಚಾಲನೆಯಲ್ಲಿರುವ ವಿಶೇಷ ಬಸ್.
*ಹಾಪ್ ಆನ್ ಹಾಪ್ ಆಫ್ : ಈ ಸೇವೆ ಬೆಂಗಳೂರಿನ ದೃಶ್ಯಗಳ ನೀಡಲಾಯಿತು. ಮಹಾನ್ ಐತಿಹಾಸಿಕ, ಧಾರ್ಮಿಕ ಮತ್ತು ವೈಜ್ಞಾನಿಕ ಮಹತ್ವದ ಸ್ಥಳಗಳಿಗೆ ಇಪ್ಪತ್ತು ಹೆಗ್ಗುರುತುಗಳು ಸಂಪರ್ಕಿಸುವ ಮಾರ್ಗ. Please use this bmtc bus
ಪ್ರಮುಖ ಬಸ್ ನಿಲ್ದಾಣಗಳು

*ಮೆಜೆಸ್ಟಿಕ್
*ಕೆ ಆರ್ ಮಾರುಕಟ್ಟೆ
*ಶಿವಾಜಿನಗರ
ಬಸ್ ದಿನ

4 ಫೆಬ್ರವರಿ 2010 ರಂದು ಪರಿಚಯಿಸಿದ ಬಸ್ ದಿನ ಬೆಂಗಳೂರು ಎಲ್ಲಾ ನಾಗರಿಕರು ಸಾರ್ವಜನಿಕ ಸಾರಿಗೆ ಬಳಸಲು ಕರೆ ನೀಡುವ ಒಂದು ಘಟನೆಯಾಗಿದೆ. ಬಸ್ ದಿನ ಹಿಂದಿನ ಉದ್ದೇಶ ಪರಿಸರ ಸಂರಕ್ಷಣೆ, ಸಂಚಾರ ಪರಿಸ್ಥಿತಿ ಸುಧಾರಣೆ, ಆರೋಗ್ಯ ಬದಲಾವಣೆ.,ಪ್ರತಿ ತಿಂಗಳ 4 ರಂದು "ಬಸ್ ದಿನವನ್ನಾಗಿ ಆಚರಿಸಲಾಗುತ್ತದೆ.
ಉಲ್ಲೇಖಗಳು

ವರ್ಗ:ಭಾರತದ ಸಾರಿಗೆ ವ್ಯವಸ್ಥೆ
ಮಿರ್ಜಾನ್ ಕೋಟೆ

ಉತ್ತರ ಕನ್ನಡ ಜಿಲ್ಲೆಯ ಕುಮಟಾ ತಾಲೂಕಿನ ಮೀರ್ಜನ್ ಎಂಬಲ್ಲಿರುವ ಮೀರ್ಜನ್ ಕೋಟೆಯು ಕುಮುಟ-ಗೋಕರ್ಣ ರಾಷ್ಟ್ರೀಯ ಹೆದ್ದಾರಿ ೬೬ (ಹಿಂದಿನ ರಾ.ಹೆ ಸಂಖ್ಯೆ ೧೭)ರಲ್ಲಿ ಗೋಕರ್ಣದಿಂದ ೯ ಕಿ.ಮೀ ದಕ್ಷಿಣಕ್ಕೆ ಹೆದ್ದಾರಿಯಿಂದ ಪಶ್ಚಿಮ ದಿಕ್ಕಿನಲ್ಲಿ ಸುಮಾರು ೦.೫ ಕಿ.ಮೀ ದೂರದಲ್ಲಿ ಅಘನಾಶಿನಿ ನದಿಯ ದಂಡೆಯ ಮೇಲೆ ನಿರ್ಮಾಣವಾಗಿದೆ.
ಕೋಟೆಯ ನಿರ್ಮಾಣ

ಕರಿಮೆಣಸು(ಪೆಪ್ಪರ್) ರಾಣಿ ಎಂದೇ ಪ್ರಖ್ಯಾತಳಾಗಿರುವ ಗೇರುೊಪ್ಪೆಯ ರಾಣಿ ಚೆನ್ನಭೈರಾದೇವಿ ಈ ಕೋಟೆಯನ್ನು ೧೬೦೮-೧೬೪೦ರ ನಡುವೆ ಕಟ್ಟಿದಳು ಎಂದು ನಂಬಲಾಗಿದೆ.
ಕೋಟೆಯ ಲಕ್ಷಣಗಳು

ಮೀರ್ಜನ್ ಕೋಟೆಯು ತನ್ನ ಅದ್ಭುತವಾದ ನಿರ್ಮಾಣ ಕೌಶಲ್ಯಕ್ಕೆ ಹೆಸರಾಗಿದೆ. ಇದು ಉತ್ತರ ಕನ್ನಡ ಜಿಲ್ಲೆಯಲ್ಲಿ ಉತ್ತಮ ಸ್ಥಿತಿಯಲ್ಲಿರುವ ಕೆಲವೆ ಕೋಟೆಗಳಲ್ಲಿ ಒಂದು. ಈ ಕೋಟೆಯು ಸುಮಾರು ೧೧.೫ ಎಕರೆಗಳಷ್ಟು ವಿಸ್ತಾರವಾಗಿದೆ ಮತ್ತು ಇದನ್ನು ನಿರ್ಮಿಸಲು ಸ್ಥಳೀಯವಾಗಿ ದೊರೆಯುವ ಕೆಂಪು ಕಲ್ಲು (ಲ್ಯಾಟರೈಟ್) ಗಳನ್ನು ಬಳಸಲಾಗಿದೆ. ಕೋಟೆಯು ನಾಲ್ಕು ದ್ವಾರಗಳನ್ನು ಹೊಂದಿದ್ದು, ಪ್ರತಿಯೊಂದು ದ್ವಾರದಲ್ಲು ಅಗಲವಾದ ಮೆಟ್ಟಿಲುಗಳಿವೆ. ಕೋಟೆಯ ಒಳಗಡೆ ಒಂದು ಮುಖ್ಯ ದ್ವಾರ, ಒಂದು ಗುಪ್ತ ದ್ವಾರ, ಒಂಬತ್ತು ಬಾವಿ, ಹಾಳು ಬಿದ್ದ ದೊಡ್ಡ ದರ್ಬಾರ್ ಹಾಲ್ ಮತ್ತು ಬಹಳ ವಿಸ್ತಾರವಾದ ಮಾರುಕಟ್ಟೆ ಜಾಗವಿದೆ. ಕೋಟೆಯ ಸುತ್ತ ೧೨ ಬುರುಜುಗಳಿವೆ.
ಆಕರ

ವರ್ಗ:ಉತ್ತರ ಕನ್ನಡ ಜಿಲ್ಲೆ
ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ಹನುಮಂತನಗರ

ಹನುಮಂತನಗರ ಎಂಬುದು ಮಂಡ್ಯ ಜಿಲ್ಲೆಯ ಧೀಮಂತ ಹೋರಾಟಗಾರರೆನಿಸಿಕೊಂಡಿರುವ ಶ್ರೀ ಜಿ ಮಾದೇಗೌಡರ ಒಂದು ಕನಸು ಎಂದು ಹೇಳಿದರೆ ತಪ್ಪಾಗಲಾರದು.ಇದು ಮದ್ದೂರು ತಾಲೂಕಿನ ಚಿಕ್ಕಆರಸಿನಕೆರೆ ಹೋಬಳಿಯ ವ್ಯಾಪ್ತಿಗೆ ಬರುತ್ತದೆ.ಕೆ.ಎಂ. ದೊಡ್ಡಿಯಿಂದ ೪ ಕಿ.ಮೀ ದೂರದಲ್ಲಿದೆ. ಈ ಸ್ಥಳವು ನೋಡುಗರಿಗೆ ಒಂದು ಪ್ರೇಕ್ಷಣೀಯ ಸ್ಥಳದಂತೆ ಕಾಣುತ್ತದೆ.ಇದು ಕೇವಲ ಧಾರ್ಮಿಕ ಕ್ಷೇತ್ರವಾಗಿರದೆ, ಶೈಕ್ಷಣಿಕವಾಗಿಯೂ ತನ್ನದೇ ಆದ ಸಾಧನೆಯನ್ನು ಮಾಡಿದೆ.ಅಂದರೆ ಉತ್ತಮವಾದ ಶಾಲ-ಕಾಲೇಜುಗಳನ್ನು ಒಳಗೊಂಡಿದ್ದು,ವಿದ್ಯಾದಾನಕ್ಕೆ ಹೆಸರುವಾಸಿಯಾಗಿದೆ.ಈ ದೇವಾಲಯದ ಬಳಿ ಸಾಕಷ್ಟು ಚಲನಚಿತ್ರಗಳನ್ನು ಕೂಡ ಚಿತ್ರಿಕರಿಸಲಾಗಿದೆ. ಈ ದೇವಾಲಯದ ನಿರ್ಮಾತೃವಾದ ಮಾನ್ಯ ಜಿ.ಮಾದೇಗೌಡರ ಹುಟ್ಟೂರು ಗುರುದೇವರಹಳ್ಳಿ. ಮದ್ದೂರಿನಿಂದ ಬೋರಾಪುರ ಮತ್ತು ಛತ್ರದಹೊಸಹಳ್ಳಿ ಮಾರ್ಗವಾಗಿ ಹೋದರೆ ಈ ಊರು ಸಿಗುತ್ತದೆ.ಗೌಡರು ಒಬ್ಬ ರೈತ ಮಗನಾಗಿ ಹುಟ್ಟಿ ರೈತರ ಕಷ್ಟಗಳನ್ನು ಪರಿಹರಿಸುವಲ್ಲಿ ಸಾಕಷ್ಟು ಯಶಶ್ವಿಯನ್ನು ಪಡೆದ ಕೆಚ್ಚೆದೆಯ ಗಂಡು ಎಂದು ಹೇಳಬಹುದು.

ವರ್ಗ:ಮಂಡ್ಯ ಜಿಲ್ಲೆ
ಸಿದ್ದರಾಮಯ್ಯ

ಸಿದ್ದರಾಮಯ್ಯ (ಜನನ: ೧೨ ಆಗಸ್ಟ್, ೧೯೪೮) ಕರ್ನಾಟಕದ ೨೨ನೇ ಮುಖ್ಯಮಂತ್ರಿ. ೨೦೧೩ರ ಸಾರ್ವತ್ರಿಕ ಚುನಾವಣೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಸಂಸದೀಯ ಪಕ್ಷದ ನಾಯಕರಾಗಿ ಮತ್ತು ಕರ್ನಾಟಕದ ೨೨ನೇ ಮುಖ್ಯಮಂತ್ರಿಯಾಗಿ ಆಯ್ಕೆಯಾದ ಅನುಭವಿ ರಾಜಕಾರಣಿ.
ಬಾಲ್ಯ

ಮೈಸೂರಿನ ವರುಣಾ ಹೋಬಳಿಯ ಸಿದ್ಧರಾಮನಹುಂಡಿಯಲ್ಲಿ ೧೯೪೮ರ ಆಗಸ್ಟ್ ೧೨ ರಂದು ಜನಿಸಿದರು. ಇವರ ತಂದೆ ಸಿದ್ಧರಾಮೇಗೌಡ, ತಾಯಿ-ಬೋರಮ್ಮ. ಇವರದು ತುಂಬು ಮನೆಯ ಅವಿಭಕ್ತ ಕುಟುಂಬ. ಚಿಕ್ಕಂದಿನಲ್ಲೇ ಜಾನಪದ ನೃತ್ಯ ವೀರಗಾಸೆ, ಡೊಳ್ಳು ಕುಣಿತ, ಕಂಸಾಳೆ ನೃತ್ಯಗಳನ್ನು ಕಲಿತಿದ್ದಾರೆ. ಹತ್ತನೇ ವರ್ಷದವರೆಗೆ ಇವರು ಶಾಲೆಗೇ ಹೋಗಿರಲಿಲ್ಲ. ನೇರವಾಗಿ ಐದನೇ ತರಗತಿಗೆ ಶಾಲೆಗೆ ಪ್ರವೇಶ ಪಡೆದು ವಿದ್ಯಾಭ್ಯಾಸ ಮುಂದುವರೆಸಿದರು..
ವಿದ್ಯಾಭ್ಯಾಸ

ಪ್ರಾಥಮಿಕ, ಮಾಧ್ಯಮಿಕ, ಪ್ರೌಢಶಾಲೆ ವಿದ್ಯಾಭ್ಯಾಸವನ್ನು ತಮ್ಮ ಹುಟ್ಟೂರಿನಲ್ಲೂ, ಪಿ.ಯು.ಸಿ.ಯನ್ನು ಮೈಸೂರಿನಲ್ಲಿ, ಬಿ.ಎಸ್ಸಿಯನ್ನು ಯುವರಾಜ ಕಾಲೇಜಿನಲ್ಲಿ ಓದಿದರು. ನಂತರ ಮೈಸೂರು ವಿವಿಯಿಂದ ಕಾನೂನು ಪದವಿ ಪಡೆದು, ಚಿಕ್ಕಬೋರಯ್ಯ ಎಂಬ ವಕೀಲರ ಬಳಿ ಜೂನಿ ಯರ್ ಆಗಿ ನಂತರ ೧೯೭೮ರವರೆಗೆ ಸ್ವಂತ-ವಕೀಲಿ ವೃತ್ತಿ ನಡೆಸಿದರು.
ರಾಜಕೀಯ ಜೀವನ

*೧೯೮೩ರ ರಾಜ್ಯ ಚುನಾವಣೆಯಲ್ಲಿ ಭಾರತೀಯ ಲೋಕದಳದಿಂದ ಮೈಸೂರಿನ ಚಾಮುಂಡೇಶ್ವರಿ ಕ್ಷೇತ್ರದಿಂದ ಗೆದ್ದರು. ಭಾರತೀಯ ಲೋಕದಳದಿಂದ ಜನತಾ ಪಕ್ಷಕ್ಕೆ ಸೇರಿದಾಗ, ಇವರನ್ನು ಹೊಸದಾಗಿ ರಚಿಸಿದ ಕನ್ನಡ ಕಾವಲು ಸಮಿತಿಯ ಅಧ್ಯಕ್ಷರನ್ನಾಗಿ ನೇಮಿಸಲಾಯಿತು. ಗಡಿಭಾಗಗಳಾದ ಕಾಸರಗೋಡು, ಬೆಳಗಾವಿ, ಕೋಲಾರ ಮುಂತಾದೆಡೆ ಪ್ರವಾಸ ಕೈಗೊಂಡು ವರದಿ ಸಲ್ಲಿಸಿದರು.
*೧೯೮೫ರ ಚುನಾವಣೆಯಲ್ಲಿ ಚಾಮುಂಡೇಶ್ವರಿ ಕ್ಷೇತ್ರದಿಂದ ಗೆಲುವು. , ಪಶುಸಂಗೋಪನೆ ಸಚಿವರನ್ನಾಗಿ ನೇಮಕ. . ಸಂಪುಟ ಪುನರ್ರಚನೆಯ ನಂತರ ರೇಷ್ಮೆ ಮತ್ತು ಸಾರಿಗೆ ಸಚಿವರಾಗಿಯೂ ಕಾರ್ಯ ನಿರ್ವಹಿಸಿದರು.
*೧೯೮೯ರ ಕಾಂಗ್ರೆಸ್ ಅಲೆಯಲ್ಲಿ ಚುನಾವಣೆ ಸೋತ ಸಿದ್ಧರಾಮಯ್ಯ, ಜನತಾ ಪಕ್ಷ ಹೋಳಾದಾಗ ಜನತಾದಳ ಸೇರಿದರು. ೧೯೯೨ರಲ್ಲಿ ದೇವೇಗೌಡರು ಸಮಾಜವಾದಿ ಜನತಾ ಪಕ್ಷದಿಂದ ಜನತಾದಳ ಸೇರಿದಾಗ, ಜನತಾದಳದ ಕಾರ್ಯದರ್ಶಿಯಾದರು.
*೧೯೯೪ರ ಚುನಾವನಣೆಯಲ್ಲಿ ಗೆದ್ದು ಹಣಕಾಸು ಸಚಿವರಾದರು.
*೧೯೯೯ರ ಚುನಾವಣೆಯ ಹೊತ್ತಿಗೆ ಜನತಾ ದಳ ೨ ಭಾಗವಾದಾಗ, ದೇವೇಗೌಡರೊಂದಿಗೆ ಸೇರಿ ಜಾತ್ಯತೀತ ಜನತಾದಳ ಪಕ್ಷದ ಅಧ್ಯಕ್ಷರಾದರು.
*೧೯೯೯ರ ಚುನಾವಣೆಯಲ್ಲಿ ಸೋಲು .
*೨೦೦೪ರ ಹೊತ್ತಿಗೆ ಜಾತ್ಯತೀತ ಜನತಾದಳದ ಮುಖ್ಯಮಂತ್ರಿ ಅಭ್ಯರ್ಥಿಯಾಗಿ ಬಿಂಬಿತರಾದರು.
*೨೦೦೪ರಲ್ಲಿ ಅತಂತ್ರ ವಿಧಾನಸಭೆ ರಚನೆಯಾದಾಗ, ಕಾಂಗ್ರೆಸ್ ಜತೆಗೂಡಿ ಸರ್ಕಾರ ರಚನೆಯಾದಾಗ ೨ ಬಾರಿ ಉಪಮುಖ್ಯಮಂತ್ರಿ ಮತ್ತು ಹಣಕಾಸು ಸಚಿವರಾದರು,
*೨೦೦೬ರ ಡಿಸೆಂಬರ್ ಉಪಚುನಾವಣೆಯಲ್ಲಿ ಸ್ಪರ್ಧಿಸಿದರು.
*೨೦೦೮ರಲ್ಲಿ ಗೆದ್ದ ಸಿದ್ಧರಾಮಯ್ಯ ಕಾಂಗ್ರೆಸ್ ಪಕ್ಷದಿಂದ ಗೆಲುವು.
*೨೦೧೩ರ ಚುನಾವಣೆಯ ಕಾಂಗ್ರೆಸ್ ಪಕ್ಷದಿಂದ ಮುಖ್ಯಮಂತ್ರಿ ಅಭ್ಯರ್ಥಿ.
*ಮೇ ೧೦ ೨೦೧೩ರಂದು ಕಾಂಗ್ರೆಸ್ ಶಾಸಕಾಂಗ ಪಕ್ಷದ ನಾಯಕರಾಗಿ, ಮೇ ೧೩ ೨೦೧೪ರಂದು ಕರ್ನಾಟಕದ ೨೨ನೇ ಮುಖ್ಯಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. (೧೩ ಮೇ ೨೦೧೩ – )


*ಮುಖ್ಯಮಂತ್ರಿಯಾಗಿ ಅನ್ನಭಾಗ್ಯ, ಶಾದಿಭಾಗ್ಯ, ಕ್ಷೀರಭಾಗ್ಯಗಳಂತಹ ಯೋಜನೆಗಳನ್ನು ಮಾಡಿದರು ಮತ್ತು ದಲಿತವರ್ಗಗಳಿನ ವಿದ್ಯಾರ್ಥಿ ಮತ್ತು ವಿದ್ಯಾರ್ಥಿನಿಯರಿಗೆ ಉಚಿತ ಬಸ್ ಪಾಸನ್ನು ನೀಡಿದ್ದರು.
*೧೨-೦೫-೨೦೧೮ರ ವಿಧಾನಸಭಾ ಚುನಾವಣೆಯಲ್ಲಿ ಚಾಮುಂಡೇಶ್ವರಿ ಮತ್ತು ಬಾದಾಮಿ ಎರಡು ಕ್ಷೇತ್ರಗಳಲ್ಲಿ ಸ್ಪರ್ಧಿಸಿದ್ದರು. ಅವುಗಳಲ್ಲಿ ಚಾಮುಂಡೇಶ್ವರಿಯಲ್ಲಿ ಸೋತು, ಬಾದಾಮಿಯಲ್ಲಿ ಕಡಿಮೆ ಮತಗಳ ಅಂತರದಲ್ಲಿ ಗೆದ್ದಿದ್ದರು.,
*2023 ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಗೆದ್ದು 24ನೇ ಮುಖ್ಯಮಂತ್ರಿ ಆದರು.
*2023 ರ ಪ್ರಸಕ್ತ ಮುಖ್ಯಮಂತ್ರಿ ಸಿದ್ದರಾಮಯ್ಯ ಅವರು, ಗೃಹ ಜ್ಯೋತಿ , ಗೃಹ ಲಕ್ಷ್ಮಿ , ಯೋಜನೆಗಳನ್ನು ಜಾರಿಗೆ ತಂದರು.
ಉಲ್ಲೇಖಗಳು
ಹೊರಕೊಂಡಿಗಳು

ವರ್ಗ:೧೯೪೮ ಜನನ
ವರ್ಗ:ಕರ್ನಾಟಕದ ಮುಖ್ಯಮಂತ್ರಿಗಳು
ವರ್ಗ:ಶಾಸಕರು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ವರ್ಗ:ಜೀವಿತ ಜನರುವರ್ಗ:ಕರ್ನಾಟಕ ರಾಜಕಾರಣಿಗಳು
ಮಹಿಳಾ ಸಾಹಿತ್ಯಿಕಾ

ಇಂದು ಕನ್ನಡ ಮಹಿಳಾ ಸಾಹಿತ್ಯವು ಎರಡು ಸವಾಲುಗಳನ್ನು ಎದುರಿಸುತ್ತಲಿದೆ. ಪುರುಷರಷ್ಟು ಮುಕ್ತ ಗಂಭೀರವಾಗಿ ಬರೆಯದಿರುವುದು ಮತ್ತು ಪುರುಷರಂತೆ ಧಾವಿಸಿ ಪ್ರಕಾಶನ ಅವಕಾಶನಗಳನ್ನು ದೊರಕಿಸಿಕೊಳ್ಳದಿರುವುದು. ಈ ಎರಡೂ ನೆಲೆಗಳಲ್ಲಿ ಮಹಿಳೆಗೆ 'ಸಾಹಿತ್ಯಿಕ ನ್ಯಾಯ' ದೊರಕಿಸಿ ಕೊಡುವುದಕ್ಕಾಗಿ ಅಸ್ತಿತ್ವಕ್ಕೆ ಬಂದಿದೆ ಮಹಿಳಾ ಸಾಹಿತ್ಯಿಕಾ. ಮಹಿಳಾ ಸಾಹಿತ್ಯವನ್ನು ಕುರಿತು ಅಧ್ಯಯನ ನಡೆಸುವುದು, ಪ್ರಕಟಿಸುವುದು ಮಾತ್ರ ಈ ಸಂಸ್ಥೆಯ ಗುರಿಯಾಗಿದೆ.
ಮಹಿಳೆಯ ಸಾಹಿತ್ಯಿಕ ಸಮಸ್ಯೆಗಳೂ ಅನೇಕ, ಸಾಮಾಜಿಕ ಸಮಸ್ಯೆಗಳೂ ಅನೇಕ. ಇವರು ಆಗಾಗ ಸೇರಿ ನಡೆಸುವ 'ಚಿಂತನ ಗೋಷ್ಟಿ'ಗಳಿಂದ ಕಳೆದುಕೊಂಡ ಹಳೆಯ ದಾರಿಗಳನ್ನು ಹುಡುಕಬಹುದು, ಹೊಸ ದಾರಿಗಳನ್ನು ಹುಟ್ಟಿಸಬಹುದು. ಈ ದೃಷ್ಟಿಯಿಂದಲೂ ಬರಹಗಾರ್ತಿಯರನ್ನು ಸಂಘಟಿಸಿ, ಸಮಾಲೋಚನೆ ಕಮ್ಮಟಗಳನ್ನು ಏರ್ಪಡಿಸಿ, ಫಲಿತಗಳನ್ನು ಪ್ರಕಟಿಸುವುದು ಈ ಸಂಸ್ಥೆಯ ಇನ್ನೊಂದು ಉದ್ದೇಶವಾಗಿದೆ.ಆರ್ಥಿಕವಾಗಿ 'ಲಾಭವಿಲ್ಲ- ನಷ್ಟವಿಲ್ಲ' ಈ ತತ್ವದ ನೆಲೆಗಟ್ಟಿನ ಮೇಲೆ ಇದು ರಚಿತಗೊಂಡಿದೆ."'ಮಹಿಳಾ ಸಾಹಿತ್ಯಿಕಾ ಪ್ರಕಾಶನ ಸಂಸ್ಥೆಯನ್ನು ಶ್ರೀಮತಿ ಹನುಮಾಕ್ಷಿ ಗೋಗಿಅವರು ಪ್ರಾರಂಭಿಸಿ,ಅದರ ಮೂಲಕ ಅವರು ಅನೇಕ ಲೇಖಕಿಯರ ಕೃತಿಗಳನ್ನು ಪ್ರಕಟಗೊಳಿಸಿದ್ದಾರೆ.ಇಲ್ಲಿಯವರೆಗೆ ಕನ್ನಡ ಸಾಹಿತ್ಯದ ವಿವಿಧ ಪ್ರಕಾರಗಳ ಒಟ್ಟು ೩೮ ಕೃತಿಗಳು ಪ್ರಕಟಗೊಂಡಿವೆ.
* ೧. ಧುಮ್ಮಸು (ಕಾದಂಬರಿ)ಗೀತಾ ನಾಗಭೂಷಣ ೧೯೯೪ ರೂ ೪೫
* ೨. ದಾಹತೀರ (ಕವನ)ಮಾಲತಿ ಪಟ್ಟಣಶೆಟ್ಟಿ ೧೯೯೪ ರೂ ೨೫
* ೩. ನನ್ನಂಥವರು (ಕವನ)ಶೈಲಜಾ ಉಡಚಣ ೧೯೯೫ ರೂ ೨೫
* ೪. ಪ್ರವಾಹ (ಕಥೆ)ಭಾಗೀರಥಿ ಹೆಗ್ಗಡೆ ೧೯೯೫ ರೂ ೩೫
* ೫. ನನ್ನೊಳಗಿನ ಕವಿತೆ (ಕವನ)ವಿದ್ಯಾ ಕುಂದರಗಿ ೧೯೯೫ ರೂ ೩೦
* ೬. ಸುರಪುರ ತಾಲೂಕಿನ ಶಾಸನಗಳು(ಸಂಶೋಧನೆ)ಹನುಮಾಕ್ಷಿ ಗೋಗಿ ೧೯೯೫ ರೂ ೨೦೦
* ೭. ವಾಸ್ತವ (ಕಥೆ)ಗಂಗಾ ಪಾದೇಕಲ್ಲ ೧೯೯೬ ರೂ ೩೫
* ೮. ಸಾರಸರಸ್ವತಿ(ಜೀವನ-ಬರೆಹ)ವಿಜಯಾ ದಬ್ಬೆ ೧೯೯೬ ರೂ ೭೫
* ೯. ಥೇರಿಗಾಥಾ(ಪಾಲಿ ಕವನ-ಅನುವಾದ)ಮಧು ವೆಂಕಾರೆಡ್ಡಿ ೧೯೯೬ ರೂ ೧೧೦
* ೧೦. ಬಿಡುಗಡೆಯ ಸಡಗರ(ಹಾಸ್ಯ)ಗುರುದೇವಿ ಹುಲೆಪ್ಪನವರಮಠ ೧೯೯೬ ರೂ ೨೫
* ೧೧. ಮಕ್ಕಳ ಶಿಕ್ಷಣ ಚಿಂತನೆಗಳು(ಪ್ರಬಂಧ)ಲಲಿತಾಂಬಾ ವೃಷಭೇಂದ್ರಸ್ವಾಮಿ ೧೯೯೭ ರೂ ೪೦
* ೧೨. ಕರಗದೀ ಕಾರಿರುಳು (ಕವನ)ಕುಸುಮ ಕರಾಳೆ ೧೯೯೭ ರೂ ೨೮
* ೧೩. ಗಾಂಧೀ ಮಗಳು (ಕಥೆ)ಶಾಂತಾದೇವಿ ಕಣವಿ ೧೯೯೭ ರೂ ೩೦
* ೧೪. ದಿಗಂತದಾಚೆ(ಮರಾಠಿ ಪ್ರಬಂಧ-ಅನುವಾದ)ಸರಸ್ವತಿ ರಿಸಬೂಡ ೧೯೯೭ ರೂ ೩೦
* ೧೫. ಪಾಂಚಾಲಿ ಮತ್ತು ಇತರ ನಾಟಕಗಳು(ನಾಟಕ)ವಿಜಯಾ ಸುಬ್ಬರಾಜ ೧೯೯೮ ರೂ ೭೦
* ೧೬. ಪ್ರಲೋಭನೆ(ವಿಮರ್ಶೆ)ಮಣಿಮಾಲಿನಿ ವಿ.ಕೆ. ೧೯೯೮ ರೂ ೩೫
* ೧೭. ಶೈಲಜಾ ಸಮಗ್ರ ಕಾವ್ಯ(ಕಾವ್ಯ)ಶೈಲಜಾ ಉಡಚಣ ೧೯೯೮ ರೂ ೨೦೦
* ೧೮. ಒಂದು ಕನಸಿನ ಪಯಣ(ಪ್ರವಾಸ)ನೇಮಿಚಂದ್ರ ೧೯೯೯ ರೂ ೧೨೦
* ೧೯. ಹೊಸಿಲಾಚೆ ಹೊಸಹೆಜ್ಜೆ(ಕವನ)ಗೀತಾ ವಸಂತ ೧೯೯೯ ರೂ ೨೦
* ೨೦. ಅವಳ ಸೂರ್ಯ(ಇಂಗ್ಲಿಷ ಕಥೆ-ಅನುವಾದ)ಉಮಾ ರಾವ್ ೨೦೦೦ ರೂ ೫೦
* ೨೧. ನೆನಪಿನಲ್ಲಿ ನಿಂತವರು(ವ್ಯಕ್ತಿ ಚಿತ್ರಗಳು)ಜ್ಯೋತ್ಸ್ನಾ ಕಾಮತ ೨೦೦೦ ರೂ ೭೫
* ೨೨. ಶಾಂತಾದೇವಿ ಮಾಳವಾಡ ಸಮಗ್ರ ಕಥೆಗಳು(ಕಥೆಗಳು)ಶಾಂತಾದೇವಿ ಮಾಳವಾಡ ೨೦೦೦ ರೂ ೧೦೦
* ೨೩. ನಮ್ಮದೇ ದನಿಯೆತ್ತಿ ಎಂದು ಹಾಡೇವೋ(ಕವನ)ಕೆ.ಸರೋಜಾ ೨೦೦೧ ರೂ ೫೦
* ೨೪. ಕಡಲಾಚೆಯ ಕಥೆಗಳು (ಕಥೆ)ಲತಾ ಗುತ್ತಿ ೨೦೦೧ ರೂ ೫೦
* ೨೫. ಕರ್ನಾಟಕ ಭಾರತಿ ಸೂಚಿ-ಹನುಮಾಕ್ಷಿ ಗೋಗಿ ೨೦೦೨ ರೂ ೫೦
* ೨೬. ಅನುಶಾಸನ (ಸಂಶೋಧನೆ)ಹನುಮಾಕ್ಷಿ ಗೋಗಿ ೨೦೦೨ ರೂ ೧೫೦
* ೨೭. ಕಲ್ಲ ಖಣಿಯಾಗು ಕರಕೀ ಬೇರಾಗು(ಕಾದಂಬರಿ)ದಮಯಂತೀ ನರೇಗಲ್ಲ ೨೦೦೩ ರೂ ೭೦
* ೨೮. ಶ್ರಾವಣದ ಮಾತುಗಳು(ಕವನ)ಗಂಗಾ ಸ್ವಾಮಿ ೨೦೦೩ ರೂ ೨೫
* ೨೯. ಬಾಳು ಸೊಗಸಾದರೂ(ಮರಾಠಿ ಆತ್ಮಚರಿತ್ರೆ-ಅನುವಾದ)ಉಮಾ ಕುಲಕರ್ಣಿ ೨೦೦೪
* ೩೦. ಹಾಯ್ ಹೈ ಹೀಲ್ಸ್ (ಹಾಸ್ಯ)ಶೈಲಾ ಛಬ್ಬಿ ೨೦೦೫ ರೂ ೫೦
* ೩೧. ಮುನ್ನುಡಿ ಬೆನ್ನುಡಿಗಳ ನಡುವೆ(ಸಮಗ್ರ ಕಾವ್ಯ)ಪ್ರತಿಭಾ ನಂದಕುಮಾರ ೨೦೦೬ ರೂ ೩೦೦
* ೩೨. ಅವರು ಪುರಾವೆಗಳನ್ನು ಕೇಳುತ್ತಾರೆ(ಕವನ)ಪ್ರತಿಭಾ ನಂದಕುಮಾರ ೨೦೦೬ ರೂ ೮೦
* ೩೩. ಕುಣಿಸಲು ನೀನು(ಕಥೆ)ಸುಮಿತ್ರಾ ಹಲವಾಯಿ ೨೦೦೬ ರೂ ೫೦
* ೩೪. ಲಕ್ಕುಂಡಿಯ ಶಾಸನಗಳು(ಸಂಶೋಧನೆ)ಹನುಮಾಕ್ಷಿ ಗೋಗಿ ೨೦೦೮ ರೂ ೨೦೦
* ೩೫. ಮುಸುಕಿನೊಳಗಿನ ಗುದ್ದು(ಕಥೆ)ಸೀತಾ ಛಪ್ಪರ ೨೦೦೮ ರೂ ೫೦
* ೩೬. ನಾರಾಯಣ ಗುರುವೆಂಬ ನಕ್ಷತ್ರ (ಜೀವನ ಚರಿತ್ರೆ)ಕಮಲಾ ಹೆಮ್ಮಿಗೆ ೨೦೦೯ ರೂ ೭೫
* ೩೭. ಬಿಸಿಲು ಬೆಳದಿಂಗಳು (ಕವನ)ಕುಸುಮ ಕರಾಳೆ ೨೦೦೯ ರೂ ೩೫
* ೩೮. ಶರಣ ದರ್ಶನ(ವಿಮರ್ಶೆ)ಗುರುದೇವಿ ಹುಲೆಪ್ಪನವರಮಠ ೨೦೧೦ ರೂ ೬೦

ವರ್ಗ:ಪುಸ್ತಕಗಳು
ಎಮ್. ಎಲ್. ಹೇಮಲತಾ

ಹಾಡುವ-ವೈದ್ಯೆಯೆಂದೇ ಹೆಸರುಮಾಡಿರುವ ಡಾ. ಎಂ. ಎಲ್. ಹೇಮಲತಾರವರು ಬಿ. ಎಸ್ಸಿ; ಎಮ್. ಬಿ. ಬಿ. ಎಸ್ ; ಎಂ. ಡಿ; ಡಿ. ಸಿ. ಪಿ; ಪದವೀಧರೆ.
ಕಲೆಗಳ ತವರೂರಾದ ಮೈಸೂರಿನ ಸಾಂಸ್ಕೃತಿಕ ವಲಯದಲ್ಲಿ 'The singing Docter,' ಎಂದು ಅವರು ಜನಪ್ರಿಯರಾಗಿದ್ದಾರೆ.
ಜನನ ಹಾಗೂ ಬಾಲ್ಯ

ಹೇಮಲತಾರವರು, ಎ. ಎನ್. ಲಿಂಗಪ್ಪ ಮತ್ತು, ಕಮಲಮ್ಮ ದಂಪತಿಗಳ ಸುಪುತ್ರಿಯಾಗಿ ಜನಿಸಿದರು. ತಾಯಿ ಕಮಲಮ್ಮನವರು ಒಳ್ಳೆಯ ಹಾಡುಗಾರರು ಕಂಚಿನ ಕಂಠದ ಕಮಲಮ್ಮನವರು, ವೀಣೆ, ಜಲತರಂಗ್ ನಲ್ಲೂ ಪ್ರಾವೀಣ್ಯತೆ ಹೊಂದಿದ್ದಾರೆ. ತಂದೆಯವರು, 'ನಿವೃತ್ತ ಪೋಲೀಸ್ ಇನ್ಸ್ ಪೆಕ್ಟರ್', ೩ ಚಿನ್ನದ ಮೆಡಲುಗಳ ವಿಜೇತರು. ಹೇಮಲತಾರವರ ಒಬ್ಬಳೇ ಮಗಳು ’ರಷ್ಮಿ’ ಸಾಫ್ಟ್ವೇರ್ ಇಂಜಿನಿಯರ್ ಆಗಿರುತ್ತಾರೆ. ಅವರ ಪತಿ,ರಾಜೇಶ್ ಕೂಡಾ ಸಾಫ್ಟ್ ವೇರ್ ಎಂಜಿನಿಯರ್ ಆಗಿದ್ದು ಅಮೆರಿಕಾದಲ್ಲಿ ನೆಲೆಸಿದ್ದಾರೆ.
ತಮ್ಮ ಕಾಲೇಜು ಶಾಲಾ ದಿನಗಳಿಂದಲೂ ಹಾಡುವುದನ್ನು ಅಭ್ಯಾಸಮಾಡಿಕೊಂಡಿರುವ ಹೇಮಲತಾರವರಿಗೆ ಹಾಡುಗಾರಿಕೆಯ ಕಲೆ,ಅವರ ತಾಯಿಯವರ ಬಳುವಳಿಯಾಗಿ ಬಂದಿದೆ.
ಗೀತ್ ಗಾತಾ ಚಲ್’ ಕನ್ನಡ,ಹಾಗೂ ಹಿಂದಿ ಚಲನಚಿತ್ರಗಳ ಸಂಗೀತ

ಕಳೆದ ೧೦ ವರ್ಷಗಳಿಂದ ಮೈಸೂರಿನ ಸಂಗೀತ ಪ್ರೇಮಿಗಳ ಮನೆಮಾತಾಗಿರುವ ಸಂಗೀತಾಸಕ್ತ ಸಹೃದಯೀ ವೈದ್ಯ ಮಿತ್ರರುಗಳ ಸಂಗೀತ ಕಾರ್ಯಕ್ರಮ ವಾದ ’ಗೀತ್ ಗಾತಾ ಚಲ್’ ಅತ್ಯಂತ ಅನಪ್ರಿಯವಾಗಿದೆ. ಹಳೆಯ ಸುಮಧುರ ಕನ್ನಡ ಮತ್ತು ಹಿಂದಿ ಚಿತ್ರಗೀತೆಗಳನ್ನಾಧರಿಸಿದ ಈ ಕಾರ್ಯಕ್ರಮ ಅಪಾರ ಜನಮನ್ನಣೆಗಳಿಸಿತು. ಇದರ ಯಶಸ್ಸಿಗೆ ಈ ತಂಡದ ಮೂವರು ಸ್ಥಾಪಕ-ವೈದ್ಯ ಮಿತ್ರರುಗಳಲ್ಲಿ ಒಬ್ಬರಾದ ಹೇಮಲತಾ ರವರ ಕೊಡುಗೆ ಅಪಾರ. ಕೇವಲ ಆತ್ಮಸಂತೋಷ ಹಾಗೂ ಸಂಗೀತಾಭಿಮಾನಿಗಳ ಸೇವೆಗಾಗಿ. ಎರಡು ಸಿ.ಡಿಗಳನ್ನು ಹೊರತಂದಿದ್ದಾರೆ. ಮೈಸೂರಿನ ಪ್ರತಿಷ್ಠಿತ, ಮೈಸೂರು ಮೆಡಿಕಲ್ ಕಾಲೇಜ್ ಅಂಡ್ ರಿಸರ್ಚ್ ಇನ್ ಸ್ಟಿ ಟ್ಯೂಟ್ ನಲ್ಲಿ ರೋಗ ಲಕ್ಷಣ ವಿಭಾಗದ ಮುಖ್ಯಸ್ಥೆ, ವೃತ್ತಿಯಲ್ಲಿ ವೈದ್ಯೆ, ಪ್ರಾಧ್ಯಾಪಕಿಯಾಗಿರುವ ಹೇಮಲತಾರವರು ಪ್ರವೃತ್ತಿಯಿಂದ ಒಳ್ಳೆಯ ಗಾಯಕಿಯಾಗಿಯೂ ತಮ್ಮ ವಿದ್ವತ್ತನ್ನು ತೋರಿಸಿದ್ದಾರೆ. 'ಐ. ಎಮ್. ಎ' ಆಯೋಜಿಸಿದ್ದ ರಾಜ್ಯಮಟ್ಟದ ಮಹಿಳಾ ವೈದ್ಯೆಯರ ’ಶಟಲ್ ಬ್ಯಾಡ್ಮಿಂಟನ್ ಓಪನ್ ಸಿಂಗಲ್ಸ್ ಚಾಂಪಿಯನ್ ಶಿಪ್’ ನಲ್ಲಿ ವಿಜೇತರಾಗಿದ್ದಾರೆ.
ವೈದ್ಯಕೀಯ ವೃತ್ತಿಜೀವನದ ಜೊತೆಗೆ ಕಲಾರಾಧನೆ, ಹೇಮಲತಾರವರಿಗೆ ಮುದಕೊಟ್ಟಿದೆ

ವೈದ್ಯಕೀಯ ಮಹಾವಿದ್ಯಾಲಯದಲ್ಲಿ ತಮ್ಮ ಬೋಧನಾವೃತ್ತಿಯ ಜೊತೆಗೆ ಅಲ್ಲಿನ 'ಸಾಂಸ್ಕೃತಿಕ ವೇದಿಕೆ,ಯ ಅಧ್ಯಕ್ಷೆ' ಯೂ ಅಗಿ, ಹಲವಾರು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಕಾಲೇಜಿನ ಆಡಳಿತ ಮಂಡಳಿ, ಇವರ ಸಾಂಸ್ಕೃತಿಕ ಸೇವೆಯ ಶ್ರೇಷ್ಠತೆಯನ್ನು ಗುರುತಿಸಿ, ಕಳೆದ ವರ್ಷದ 'ಅಂತಾರಾಷ್ಟ್ರೀಯ ಮಹಿಳಾದಿನ' ದಂದು ’ಕಾಲೇಜಿನ ಸಾಧಕ ಮಹಿಳೆ’ಎಂದು ಗೌರವಿಸಿದೆ. [Women Achiever of MMCK & RI]
ವಿದೇಶದಲ್ಲಿಯೂ ಜನಪ್ರಿಯತೆ

ಅಮೆರಿಕಕ್ಕೆ ಖಾಸಗಿ ಭೇಟಿನೀಡಿದಾಗ ಅಲ್ಲಿನ ’ಟೆಕ್ಸಾಸ್ ರಾಜ್ಯದ’ ’ಆಸ್ಟಿನ್ ನಗರ’ದ ಭಾರತೀಯ ಮೂಲದ ನಿವಾಸಿಗಳು ಏರ್ಪಡಿಸಿದ್ದ ಸಾಂಸ್ಕೃತಿಕ ಕೂಟದಲ್ಲಿ ಹೇಮಲತಾರವರು ಮುಖ್ಯ ಅತಿಥಿಯಾಗಿ ಭಾಗವಹಿಸಿದ್ದೇ ಅಲ್ಲದೆ, ಅಲ್ಲಿ ನಡೆದ ಸಂಗೀತ ಸ್ಪರ್ಧೆಯ ಮುಖ್ಯ ತೀರ್ಪುಗಾರರಾಗಿಯೂ ಕಾರ್ಯನಿರ್ವಹಿಸಿ 'ಭಾರತೀಯ ಅಮೆರಿಕನ್ನರ' ಗೌರವಕ್ಕೆ ಪಾತ್ರರಾಗಿದ್ದಾರೆ.

ವರ್ಗ:ಜನ
ಕುಪ್ಪಳು

ಕುಪ್ಪಾಳು ತಿಪಟೂರು ತಾಲೂಕಿನ ತುಮಕೂರು ಜಿಲ್ಲೆಯ ಒಂದು ಸಣ್ಣ ಹಳ್ಳಿ.ಈ ಹಳ್ಳಿಯಲ್ಲಿ ಕರಡಿ ಹೆಸರಿನ ರೈಲು ನಿಲ್ದಾಣವಿದೆ.ಕುಪ್ಪಾಳು ರಾಷ್ಟ್ರಿಯ ಹೆಧ್ಧಾರಿ ಸಂಖ್ಯೆ ೨೦೬ ರಿಂದ ೩ ಕಿಲೊಮೇಟರು ದೂರದಲ್ಲಿದೆ.


ವರ್ಗ:ತುಮಕೂರು ಜಿಲ್ಲೆ
ನಮ್ಮ ಊರು- ನಮ್ಮ ಕುಪ್ಪಾಳು
🌄🏝🛤🏥🕌🗻

ತುಮಕೂರು ಜಿಲ್ಲೆಯ ತಿಪಟೂರು ತಾಲೂಕಿನ ಕಿಬ್ಬನಹಳ್ಳಿ ಹೋಬಳಿಗೆ ಸೇರಿದ ಒಂದು ಗ್ರಾಮ.
ಕಿಬ್ಬನಹಳ್ಳಿಯಿಂದ ತಿಪಟೂರಿಗೆ ಹೋಗುವ ಮಾರ್ಗದಲ್ಲಿ ಹೆದ್ದಾರಿ ೨೦೬ ಇಂದ ಸುಮಾರು ೪ ಕಿಮೀ ದೂರದಲ್ಲಿದೆ.ತಿಪಟೂರಿನಿಂದ ಸುಮಾರು ೧೫ ಕಿಮೀ ದೂರದಲ್ಲಿದೆ.
ಗ್ರಾಮದಲ್ಲಿ 141 ಮನೆಗಳಿದ್ದು 628 ಜನಸಂಖ್ಯೆ ಹೊಂದಿದೆ (2011 ಜನಗಣತಿ ಪ್ರಕಾರ). ಶೇಕಡ 63.54% ಸಾಕ್ಷರತೆಯ ಪ್ರಮಾಣ ಹೊಂದಿದೆ.
ಗ್ರಾಮ ದೇವತೆ ಶ್ರೀ ಕೆಂಪಮ್ಮ ಕೃಪೆಯಿಂದ ಇಂದು ಕುಪ್ಪಾಳು ಸುಸಜ್ಜಿತ ಗ್ರಾಮವಾಗಿದೆ. ಇಲ್ಲಿನ ಸೌಲಭ್ಯಗಳು

೧- ಶಿಕ್ಷಣ ವ್ಯವಸ್ಥೆ📚📚
ಪ್ರಾಥಮಿಕ ಶಾಲೆಯಿಂದ ಹಿಡಿದು ಕಾಲೇಜು (ಕಲಾ ವಿಭಾಗ) ಶಿಕ್ಷಣದವರೆಗೊ ಇಲ್ಲಿ ಸೌಲಭ್ಯ ಇದೆ. ಪ್ರಾಥಮಿಕ ಶಾಲೆಯು ಸರ್ಕಾರಿ ಶಾಲೆಯಾಗಿದ್ದು ಉತ್ತಮ ಗುಣಮಟ್ಟದ ಶಿಕ್ಷಣ ನೀಡುತ್ತಿದೆ ಹಾಗೂ ಪ್ರೌಢಶಾಲೆಯು ಖಾಸಗಿ ಸಂಸ್ಥೆಯ ಮೂಲಕ ನಡೆಯುತ್ತಿದ್ದು ಶಿಕ್ಷಣ ಹಾಗೂ ಕ್ರೀಡೆಯಲ್ಲಿ ಅನೇಕ ಸಾಧನೆ ಮಾಡಿದೆ.

೨- ರೈಲ್ವೆ ನಿಲ್ದಾಣ🚞🚈🚈
ಬೆಂಗಳೂರು ಮತ್ತು ಹುಬ್ಬಳ್ಳಿ ರೈಲ್ವೆ ಮಾರ್ಗದ ಒಂದು ಸುಸಜ್ಜಿತ ರೈಲ್ವೆ ನಿಲ್ದಾಣ ಇದಾಗಿದ್ದು "ಕರಡಿ" ಎಂಬ ಹೆಸರು ಹೊಂದಿದೆ.

೩- ಗ್ರಾಮ ಪಂಚಾಯತಿ🏦🏦
ಸುಮಾರು ಹಳ್ಳಿಗಳನ್ನು ಒಳಗೊಂಡ ಗ್ರಾಮ ಪಂಚಾಯತಿ ಇದೆ. ಕುಪ್ಪಾಳು, ಬಳ್ಳೆಕಟ್ಟೆ, ಕೊಂಡ್ಲಿಘಟ್ಟ, ಶಿವಪುರ, ಕರಡಾಳು, ಕೋಟ್ಟಿಗೆಹಳ್ಳಿ, ಕಾಡಶೇಟ್ಟಿಹಳ್ಳಿ ಹಾಗೂ ಇನ್ನೂ ಕೆಲವು ಗ್ರಾಮಗಳನ್ನು ತನ್ನ ವ್ಯಾಪ್ತಿಗೆ ಹೊಂದಿದೆ.

೪- ಕೃಷಿ ಪ್ರಾಥಮಿಕ ಬ್ಯಾಂಕ್ ಮತ್ತು ನ್ಯಾಯಬೆಲೆ ಅಂಗಡಿ🏪🏪🏪
ರೈತರು ಮತ್ತು ಸ್ತ್ರೀ ಶಕ್ತಿ ಸಂಘಗಳು ಹಾಗೂ ಸಾಮಾನ್ಯ ಜನರು ನಗರಕ್ಕೆ ಹೋಗದೆ ತಮ್ಮ ಸಣ್ಣ ಪುಟ್ಟ ಹಣಕಾಸು ವ್ಯವಹಾರ ಮಾಡಲು ಸಹಕಾರಿಯಾಗಿದೆ.
ಇಲ್ಲಿಯ ನ್ಯಾಯ ಬೆಲೆ ಅಂಗಡಿಗೆ ಸುತ್ತ ಮುತ್ತ ಇರುವ ಕೆಲವು ಹಳ್ಳಿಯ ಜನರು ಬರುತ್ತಾರೆ.

೫ -ಹಾಲು ಉತ್ಪಾದಕ ಸಹಕಾರಿ ಸಂಘ.🏢
ಶೆಟ್ಟಿ ಹಳ್ಳಿ ಹಾಲು ಉತ್ಪಾದಕ ಸಹಕಾರಿ ಸಂಘದ ಒಂದು ಶಾಖೆಯು ಇಲ್ಲಿದ್ದು ರೈತರಿಗೆ ವರದಾನವಾಗಿದೆ.

೬- ಅನೇಕ ದೇವಾಲಯಗಳು🏫🕌🕋
ಗ್ರಾಮ ದೇವತೆ ಶ್ರೀ ಕೆಂಪಮ್ಮ ದೇವಿ ದೇವಾಲಯವನ್ನು ಒಳಗೊಂಡಂತೆ ಇನ್ನೂ ಅನೇಕ ದೇವಾಲಯಗಳು ಇಲ್ಲಿವೆ.
ಶ್ರೀ ಕಲ್ಲೇಶ್ವರ ಮತ್ತು ಬ್ರಹ್ಮ ದೇವರ ಪುರಾತನ ದೇವಾಲಯಗಳಿವೆ.
ಊರಿನ ಆಚೆಗೆ ಶ್ರೀ ಕೆಂಪಮ್ಮ ಮತ್ತು ಮಹತಂಗ್ಯಮ್ಮ ದೇವಾಲಯಗಳಿದ್ದು ವರ್ಷಕ್ಕೆ ಒಮ್ಮೆ ಶ್ರೀ ಕೆಂಪಮ್ಮ ದೇವರ ಅದ್ದೂರಿ ಜಾತ್ರೆ ನಡೆಯುತ್ತದೆ. ಅಲ್ಲದೆ ದೇವಾಲಯದ ಪಕ್ಕದಲ್ಲಿ ಹುತ್ತದ ಮೇಲೆ ಅಂಕೋಲಾ ಗಿಡವಿದ್ದು ಅನೇಕ ದೋಷ ಮುಕ್ತಿ ಪೂಜೆ ನಡೆಯುತ್ತದೆ.

೭- ಗ್ರಾಮದ ಕೆರೆ🏝
ಗ್ರಾಮದ ಹೊರಗೆ ಒಂದು ಮಧ್ಯಮ ಗಾತ್ರದ ಕೆರೆ ಇದ್ದು ಮಳೆಗಾಲದಲ್ಲಿ ಕೆರೆ ತುಂಬಿ ಗ್ರಾಮದ ಸೌಂದರ್ಯ ಹೆಚ್ಚಿಸಿದೆ

೮- ಆಸ್ಪತ್ರೆ🏥🏥
ಸರ್ಕಾರಿ ಪ್ರಾಥಮಿಕ ಆರೋಗ್ಯ ಘಟಕ ಮತ್ತು ಪಶು ಆಸ್ಪತ್ರೆ ಸೌಲಭ್ಯ ಇಲ್ಲಿದೆ.

೯- ಅಂಚೆ ಕಚೇರಿ📮📮
ಗ್ರಾಮದ ಕೇಂದ್ರ ಬಿಂದುವಾದ ಸ್ಟೇಷನ್ ಸರ್ಕಲ್‌ ಹತ್ತಿರ ಅಂಚೆ ಕಚೇರಿ ಸುಮಾರು ವರ್ಷಗಳಿಂದ ಕಾರ್ಯ ನಿರ್ವಹಿಸುತ್ತಿದೆ.572114 ಫಿನ್ ಕೋಡ್ ಇಂದ ಗುರುತಿಸಲ್ಪಡುತ್ತದೆ.

೧೦- ಸಾರ್ವಜನಿಕ ಗ್ರಂಥಾಲಯ📚📘📚
ಸುಮಾರು ವರ್ಷಗಳಿಂದ ಇಲ್ಲಿ ಸಾರ್ವಜನಿಕ ಗ್ರಂಥಾಲಯವು ಕಾರ್ಯ ನಿರ್ವಹಿಸುತ್ತಿದ್ದು ಓದುಗರಿಗೆ ಅನುಕೂಲವಾಗಿದೆ

೧೧- ತಾಜಾ ತೆಂಗಿನಕಾಯಿ ಎಣ್ಣೆ ಘಟಕ🏝
ಸಾವಯವ ತೆಂಗಿನಕಾಯಿ ಎಣ್ಣೆ ಉತ್ಪಾದನಾ ಘಟಕವಾಗಿದ್ದು ಉತ್ತಮ ಗುಣಮಟ್ಟದ ತೆಂಗಿನಕಾಯಿ ಎಣ್ಣೆಯನ್ನು ತೆಗೆಯಲಾಗುತ್ತದೆ. ಇತ್ತೀಚಿನ ದಿನಗಳಲ್ಲಿ ಇದು ಬಹಳ ಪ್ರಸಿದ್ದಿಯಾಗಿದೆ.

ಹೀಗೆ ನಮ್ಮ ಊರು ಅನೇಕ ಸೌಲಭ್ಯಗಳಾದ ರೈಲ್ವೆ ನಿಲ್ದಾಣ, ಶಿಕ್ಷಣ ಸಂಸ್ಥೆ, ಸಹಕಾರಿ ಬ್ಯಾಂಕ್, ನ್ಯಾಯ ಬೆಲೆ ಅಂಗಡಿ, ದೇವಾಲಯ, ಕೆರೆ, ಗ್ರಾಮ ಪಂಚಾಯತಿ, ಆಸ್ಪತ್ರೆ, ಪ್ರಾವಿಜ಼ನ್ ಸ್ಟೋರ್, ಅಂಚೆ ಕಚೇರಿ ಮುಂತಾದ ಸೌಕರ್ಯಗಳೊಂದಿಗೆ ಉತ್ತಮ ಪರಿಸರ ಹೊಂದಿರುವ ನೆಮ್ಮದಿ ಗ್ರಾಮ ನಮ್ಮ ಊರು...

ಇದು ನಾ ಕಂಡ ನಮ್ಮ ಊರು...
ನಮ್ಮ "ಕುಪ್ಪಾಳು"
ಏನ್ ಎನೊ ಕಂಡ ನಮಗೆ ನಮ್ಮೂರೆ ನಮಗೆ ಮೇಲು..

#ಮಧುಸೂದನ್ ಕುಪ್ಪಾಳು
Madhusudhan Kuppalu.
ಮಕರಂದ

thumb|250px|ಕೆಮೆಲ್ಲಿಯಾ ಹೂವಿನಲ್ಲಿ ಮಕರಂದ
ಮಕರಂದ ಸಸ್ಯಗಳು ಉತ್ಪಾದಿಸುವ ಒಂದು ಶರ್ಕರಭರಿತ ದ್ರವ. ಸಸ್ಯಗಳಲ್ಲಿ ಮಕರಂದವು ಹೂವಿನಿಂದ ಅಥವಾ ಎಲೆಗಳ ಬುಡದಲ್ಲಿ ಉತ್ಪನ್ನವಾಗುತ್ತದೆ. ಹೂವಿನಿಂದ ಸ್ರವಿಸುವ ಮಕರಂದವು ಪರಾಗಸ್ಪರ್ಶ ಕ್ರಿಯೆಯಲ್ಲಿ ಸಹಕರಿಸುವ ಪ್ರಾಣಿಗಳನ್ನು (ಸಾಮಾನ್ಯವಾಗಿ ಕೀಟಗಳು ಮತ್ತು ಪಕ್ಷಿಗಳು) ಆಕರ್ಷಿಸಿದರೆ ಎಲೆಯ ಭಾಗದಲ್ಲಿ ಸ್ರವಿಸುವ ಮಕರಂದವು ಸಸ್ಯಾಹಾರಿ ಪ್ರಾಣಿಗಳಿಂದ ತನಗಾಗುವ ಹಾನಿಯನ್ನು ಆದಷ್ಟು ಕಡಿಮೆ ಮಾಡಿಕೊಳ್ಳಲು ಸಸ್ಯವು ಹೂಡಿಕೊಂಡಿರುವ ನೈಸರ್ಗಿಕ ಉಪಾಯವಾಗಿದೆ. ಈ ರೀತಿಯಲ್ಲಿ ತನ್ನನ್ನು ಭಕ್ಷಿಸಲೋಸುಗ ಬರುವ ಪ್ರಾಣಿಗಳನ್ನು ಎಲೆಯ ಬುಡದ ಮಕರಂದದಿಂದ ತೃಪ್ತಿಗೊಳಿಸಿ ತನ್ನ ಪ್ರಮುಖ ಅಂಗಗಳಾದ ಹೂವು, ಕಾಯಿ ಇತ್ಯಾದಿಗಳನ್ನು ರಕ್ಷಿಸಿಕೊಳ್ಳುತ್ತದೆ. ಮಕರಂದವನ್ನು ಸ್ರವಿಸುವ ಸಸ್ಯಗ್ರಂಥಿಯನ್ನು ನೆಕ್ಟರಿ ಎಂದು ಕರೆಯಲಾಗುತ್ತದೆ. ಮಕರಂದವು ಹಲವು ರಾಸಾಯನಿಕಗಳ ಸಂಯುಕ್ತವಾಗಿದ್ದು ಸಾಮಾನ್ಯ ಸಕ್ಕರೆ (ಗ್ಲೂಕೋಸ್,ಸುಕ್ರೋಸ್) ಅತಿ ಹೆಚ್ಚಿನ ಪ್ರಮಾಣದಲ್ಲಿರುವುದು. ಮಕರಂದವು ಆರ್ಥಿಕವಾಗಿ ಸಹ ಒಂದು ಪ್ರಮುಖ ವಸ್ತು. ಜೇನಿನ ಮೂಲ ಮಕರಂದವಾಗಿದೆ.
thumb|right|250px|ಎಲೆಯ ಬುಡದಿಂದ ಸ್ರವಿಸಿರುವ ಮಕರಂದ

ವರ್ಗ:ಸಸ್ಯಶಾಸ್ತ್ರ
ಸೂಪ್

thumb|220px|ರೊಮೇನಿಯಾದ ಆಲೂಗಡ್ಡೆ ಸೂಪ್.
ಸೂಪ್ ಮಾಂಸ ಮತ್ತು ತರಕಾರಿಗಳಂತಹ ಪದಾರ್ಥಗಳನ್ನು ಸ್ಟಾಕ್ (ಪರಿಮಳಯುಕ್ತ ನೀರು), ರಸ, ನೀರು ಅಥವಾ ಬೇರೆಯೊಂದು ದ್ರವದೊಂದಿಗೆ ಸೇರಿಸಿ ತಯಾರಿಸಲಾದ ಒಂದು ಆಹಾರ. ಸ್ವಾದ ಹೊರಬರುವವರೆಗೆ ದ್ರವಗಳಲ್ಲಿ ಘನ ಪದಾರ್ಥಗಳನ್ನು ಕುದಿಸಿ ಬ್ರಾತ್ (ಬೇಯಿಸಿದ ಮಾಂಸ, ಮೀನು ಅಥವಾ ತರಕಾರಿಗಳನ್ನು ಹೊಂದಿರುವ ದ್ರವ) ತಯಾರಿಸಿ ಮಾಡಲಾದ ಬಿಸಿ ಸೂಪ್‌ಗಳು ಮತ್ತಷ್ಟು ವಿಶಿಷ್ಟವಾಗಿರುತ್ತವೆ. ಸೂಪ್ ಹಲವುವೇಳೆ ಬಹಳ ಪೌಷ್ಟಿಕವಾಗಿರುತ್ತದೆ.ಸವಿಯಿರಿ ಬಗೆ ಬಗೆಯ ದೇಸಿ ಸೂಪ್‌


ವರ್ಗ:ಖಾದ್ಯಗಳು
ವರ್ಗ:ಆಹಾರ ಪದಾರ್ಥಗಳು
ಶಬರಿಮಲೆ

ಶಬರಿಮಲೆ (ಮಲಯಾಳಂ:ശബരിമല,ಶಬರಿಮಲೆ ತಮಿಳು:சபரிமலை)ಶಬರಿಮಲೆ ಕೇರಳದಲ್ಲಿರುವ ಒಂದು ಹಿಂದೂ ಪುಣ್ಯ ಕ್ಷೇತ್ರ. ಇದು ಕೇರಳದ ಪಶ್ಚಿಮ ಘಟ್ಟ ಪರ್ವತ ಶ್ರೇಣಿಯಲ್ಲಿರುವ ಪತ್ತನಂತಿಟ್ಟ ಜಿಲ್ಲೆಯಲ್ಲಿದೆ. ಇಲ್ಲಿ ಸ್ವಾಮಿ ಅಯ್ಯಪ್ಪನ ದೇವಾಲಯವಿದೆ.

ಶಬರಿಮಲೆಯ ಶ್ರೀ ಅಯ್ಯಪ್ಪ ದೇವಸ್ಥಾನ ದೇಶದ ಅತ್ಯಂತ ಪ್ರಾಚೀನ ಮತ್ತು ಪ್ರಸಿದ್ಧ ಸಾಸ್ತಾ ದೇವಾಲಯಗಳಲ್ಲಿ ಒಂದಾಗಿದೆ. ಶಬರಿಮಲೆಯ ದೇವಾಲಯ ದಕ್ಷಿಣ ಭಾರತದ ಅತ್ಯಂತ ದೂರದ ದೇವಾಲಯಗಳಲ್ಲಿ ಒಂದಾಗಿದೆ ಆದು ಮೂರು ನಾಲ್ಕು ದಶಕೋಟಿಲಕ್ಷದಷ್ಟು ಯಾತ್ರಿಗಳನ್ನು ಪ್ರತಿ ವರ್ಷ ಸೆಳೆಯುತ್ತದೆ. ಪರ್ವತಗಳು ಮತ್ತು ದಟ್ಟವಾದ ಅರಣ್ಯದಿಂದ ಸುತ್ತುವರೆದಿದೆ. ಬಹುಶ ಕೇರಳದ ಅತ್ಯುತ್ತಮ ತೀರ್ಥಯಾತ್ರಾ ಸ್ಥಳ ಶಬರಿಮಲೆ ಆಗಿದೆ. ತೀರ್ಥಯಾತ್ರೆ ನವೆಂಬರ್ ಕಾರ್ತಿಕ ಮಾಸ ತಿಂಗಳಲ್ಲಿ ಪ್ರಾರಂಭವಾಗುತ್ತದೆ ಮತ್ತು ಜನವರಿಯಲ್ಲಿ ಚಳಿಗಾಲದ ಮಾಸದಲ್ಲಿ ಕೊನೆಯಾಗುತ್ತದೆ. ದೇವಾಲಯವು ಭಾರತದ ದಕ್ಷಿಣ ರಾಜ್ಯಗಳು, ದೇಶದ ಮತ್ತು ವಿದೇಶದಲ್ಲಿ ಇತರ ಭಾಗಗಳಿಂದ ಯಾತ್ರಾರ್ಥಿಗಳನ್ನು ಸೆಳೆಯುತ್ತದೆ. ಪಿನರಯಂ ಸರ್ಕಾರ ದೇವಸ್ವಂ ಬೋರ್ಡ್ ಪಥಿನಂಬಥಿಟು
#
* ಕೇರಳ ದೆವಸ್ವಮ ಬೋರ್ಡ್
ಸುಪ್ರೀಂ ಕೋರ್ಟ್ ತೀರ್ಪು

ಮಹಿಳೆಯರಿಗೆ ದೇವಾಲಯ ಪ್ರವೇಶಕ್ಕೆ ಸಂಬಂಧಿಸಿದಂತೆ ತೀರ್ಪನ್ನು ನೀಡಿದೆ.
ಹೊರಗಿನ ಸಂಪರ್ಕಗಳು

* ಶಬರಿಮಲೆಯ ಅಧಿಕೃತ ಅಂತರಜಾಲ ತಾಣ
ಉಲ್ಲೇಖಗಳು

ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವರ್ಗ:ಕೇರಳ
ಸಂವರ್ಧಕ ಸ್ಟೀರಾಯ್ಡ್

ಸಂವರ್ಧಕ ಸ್ಟೀರಾಯ್ಡ್‌ಗಳು, ಅಧಿಕೃತವಾಗಿ ಸಂವರ್ಧಕ-ಪುರುಷಲಕ್ಷಣ ಉತ್ಪಾದಕ ಸ್ಟೀರಾಯ್ಡ್‌ಗಳು (ಅನಬಾಲಿಕ್-ಆಂಡ್ರೋಜೆನಿಕ್ ಸ್ಟೀರಾಯ್ಡ್ - ಎಎಎಸ್) ಎಂದು ತಿಳಿಯಲಾಗುವ, ಪುರುಷ ಸ್ಟೀರಾಯ್ಡ್‌ಗಳಾದ ಟೆಸ್ಟಾಸ್ಟರೋನ್ ಮತ್ತು ಡೈಹೈಡ್ರೋಟೆಸ್ಟಾಸ್ಟರೋನ್‌ಗಳ ಪರಿಣಾಮಗಳನ್ನು ಅನುಕರಿಸುವ ಮದ್ದುಗಳು. ಅವು ಜೀವಕೋಶಗಳಲ್ಲಿ ಪ್ರೋಟೀನ್ ಸಂಶ್ಲೇಷಣೆಯನ್ನು ಹೆಚ್ಚಿಸುತ್ತವೆ, ಪರಿಣಾಮವಾಗಿ ಜೀವಕೋಶದ ಅಂಗಾಂಶದ ಶೇಖರಣೆಯಾಗುತ್ತದೆ (ಸಂವರ್ಧನ ಕ್ರಿಯೆ), ವಿಶೇಷವಾಗಿ ಸ್ನಾಯುಗಳಲ್ಲಿ. ಸಂವರ್ಧಕ ಸ್ಟೀರಾಯ್ಡ್‌ಗಳು, ಧ್ವನಿತಂತುಗಳು ಮತ್ತು ಮೈರೋಮಗಳ ಬೆಳವಣಿಗೆಯಂತಹ ಪುರುಷ ಲಕ್ಷಣಗಳ ಬೆಳವಣಿಗೆ ಮತ್ತು ನಿರ್ವಹಣೆಯನ್ನು ಒಳಗೊಂಡಂತೆ, ಪುರುಷ ಹಾರ್ಮೋನಿನ ಲಕ್ಷಣಗಳು ಮತ್ತು ಪುರುಷಲಕ್ಷಣಗಳನ್ನು ಉತ್ಪಾದಿಸುವ ಗುಣಗಳನ್ನು ಸಹ ಹೊಂದಿವೆ. ಈ ಸ್ಟೆರಾಯ್ಡ್ ಗಳನ್ನು ಉಪಯೋಗಿಸುವುದರಿಂದ ಕೆಲವು ಅಡ್ಡ ಪರಿಣಾಮಗಳನ್ನು ಎದುರಿಸಬೇಕಾಗುತ್ತದೆ. ಒಮ್ಮೊಮ್ಮೆ ಈ ಸ್ಟೆರಾಯ್ಡ್ ಗಳು ಆರೋಗ್ಯಕ್ಕೆ ಹಾನಿಕಾರಕವಾಗಬಹುದು.
External links

ಸುಸ್ಟಾನೊನೋ ಸೈಕಲ್

ವರ್ಗ:ಹಾರ್ಮೋನ್‌ಗಳು
ವರ್ಗ:ಆರೋಗ್ಯ
ಮೇಸಿಯೆ ಪಟ್ಟಿ

ಎಡ್ಮಂಡ್ ಹ್ಯಾಲಿ ( Edmond Halley 1656 - 1742) ಧೂಮಕೇತುಗಳನ್ನು ವಿವರವಾಗಿ ಅಭ್ಯಾಸ ಮಾಡಿ ಅವುಗಳ ಗಣೀತೀಯ ವೃತ್ತಾಂತ ಬರೆದಿಟ್ಟ. 1682ರಲ್ಲಿ ಪ್ರತ್ಯಕ್ಷವಾದ ಧೂಮಕೇತುವೊಂದರ (ಅದೇ ಪ್ರಖ್ಯಾತವಾದ ಹ್ಯಾಲಿ ಧೂಮಕೇತು) ಕಕ್ಷೆ 1531 ಮತ್ತು 1607ರಲ್ಲಿ ಕಾಣಿಸಿಕೊಂಡಿದ್ದ ಧೂಮಕೇತುಗಳ ಕಕ್ಷೆಗೆ ಯಥಾವತ್ತಾಗಿ ಹೋಲುವುದನ್ನು ಗಮನಿಸಿ, ಆ ಧೂಮಕೇತುಗಳು ಬೇರೆ ಬೇರೆಯಲ್ಲದೆ, ಒಂದೇ ಧೂಮಕೇತುವೆಂದು, ಆ ಧೂಮಕೇತು ಪ್ರತಿ 76 ವರ್ಷಗಳಿಗೊಮ್ಮೆ ಸೂರ್ಯನನ್ನು ಒಂದು ಸುತ್ತು ಬರುವುದೆಂದು, 1758ರ ಹೊತ್ತಿಗೆ ಆ ಧೂಮಕೇತು ಮತ್ತೆ ಕಾಣಿಸಿಕೊಳ್ಳುವುದೆಂದು ಬರೆದಿಟ್ಟ. ಆದರೆ 1758ರಲ್ಲಿ ಆ ಧೂಮಕೇತುವನ್ನು ನೋಡಲು ಹ್ಯಾಲಿ ಬದುಕಿರಲಿಲ್ಲ.

ಹ್ಯಾಲಿ ಬರೆದಿಟ್ಟಂತೆ 1758ರಲ್ಲಿ ಕಾಣಿಸಿಕೊಳ್ಳಲಿದ್ದ ಧೂಮಕೇತುವನ್ನು ಹುಡುಕ ಹೊರಟವರಲ್ಲಿ ಚಾರ್ಲ್ಸ್ ಮೇಸಿಯೆ ( Charles Messier 1730 - 1817) ಎಂಬುವನೂ ಒಬ್ಬ. ಆ ಹುಡುಕಾಟದ ಸಂದರ್ಭದಲ್ಲಿ ಮೇಸಿಯೆ ಗುರುತಿಸಿದ, ನಕ್ಷತ್ರದಂತೆ ಚುಕ್ಕೆಯಲ್ಲದ, ಮಬ್ಬಾದ ಕಾಯಗಳು ಧೂಮಕೇತುಗಳೇ ಎಂಬಂತೆ ಭ್ರಮೆ ಹುಟ್ಟಿಸುತ್ತಿದ್ದವು. ಇಂಥಹ ಕಾಯಗಳ ಪಟ್ಟಿಯೊಂದನ್ನು ಮೇಸಿಯೆ ತಯಾರಿಸಿದ. ಆ ಪಟ್ಟಿಗೆ ಮೇಸಿಯೆ ಪಟ್ಟಿಯೆಂದು (Messier object) ಕರೆಯುತ್ತಾರೆ. ಇದರಲ್ಲಿನ ಪ್ರತಿ ಕಾಯಗಳಿಗೆ ಒಂದರಿಂದ ಸಂಖ್ಯೆಗಳನ್ನು ನೀಡಲಾಗಿದೆ. ಸಂಖ್ಯೆಯ ಮೊದಲು ಇಂಗ್ಲೀಷಿನ M ಅಕ್ಷರವನ್ನು ಸೇರಿಸಲಾಗುತ್ತದೆ. M ಎಂದರೆ ಮೇಸಿಯೆ. ಉದಾಹರಣೆಗಾಗಿ ಹೇಳಬೇಕಾದರೆ ಕ್ರಿ.ಶ.1054ರಲ್ಲಿ ಸ್ಪೋಟಿಸಿದ ಸೂಪರ್ನೋವಾದ ಉಳಿಕೆ ಕ್ರ್ಯಾಬ್ ನೆಬ್ಯೂಲಾ. ಇದು ಮೇಸಿಯೆ ಪಟ್ಟಿಯಲ್ಲಿನ ಮೊದಲ ಕಾಯ. ಇದನ್ನು M1 ಎಂದು ಗುರುತಿಸಲಾಗುತ್ತದೆ. ಪರಿಷ್ಕೃತ ಆವೃತ್ತಿಯಂತೆ ಈಗ ಒಟ್ಟು 110 ಕಾಯಗಳು ಮೇಸಿಯೆ ಪಟ್ಟಿಯಲ್ಲಿವೆ.

ಡಾ|| B.S.ಶೈಲಜಾ, ಜವಹರಲಾಲ್ ನೆಹರೂ ತಾರಾಲಯ, ಬೆಂಗಳೂರು, ಇವರು 14 ಜನವರಿ, 2009ರಿಂದ ಮೇಸಿಯೆ ಪಟ್ಟಿಯ ಕಾಯಗಳ ಪರಿಚಯವನ್ನು ’ಪ್ರಜಾವಾಣಿ’ ಪತ್ರಿಕೆಯಲ್ಲಿ ಪ್ರತಿ ಬುಧವಾರದ ’ವಿಜ್ಞಾನ-ತಂತ್ರಜ್ಞಾನ’ ಪುರವಣಿಯಲ್ಲಿ ಕನ್ನಡದಲ್ಲಿ ಪರಿಚಯ ಮಾಡಿಕೊಡುತ್ತಿದ್ದಾರೆ.
ಮೇಸಿಯೆ ಪಟ್ಟಿಯ ಆಕಾಶಕಾಯಗಳು

ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ವರ್ಗ:ಬಾಹ್ಯಾಕಾಶ
ಪ್ರೆಷರ್ ಕುಕಿಂಗ್

thumb|200px|ಒಂದು ಪ್ರೆಷರ್ ಕುಕರ್. ರೆಗ್ಯುಲೇಟರ್ ಮುಚ್ಚಳದ ಮೇಲಿನ ಹಿಡಿಯ ಮಗ್ಗುಲಲ್ಲಿರುವ ನಾಳದ ಮೇಲಿರುವ ಒಂದು ಭಾರವಾದ ವಸ್ತುವಾಗಿದೆ
ಪ್ರೆಷರ್ ಕುಕಿಂಗ್ ಗಾಳಿ ಅಥವಾ ದ್ರವಗಳು ಒಂದು ನಿಗದಿಪಡಿಸಲಾದ ಒತ್ತಡಕ್ಕಿಂತ ಕಡಿಮೆಯಿದ್ದಾಗ ಬಿಡುಗಡೆ ಹೊಂದಲು ಅವಕಾಶ ಕೊಡದ ಒಂದು ಮುಚ್ಚಿದ ಪಾತ್ರೆಯಲ್ಲಿ ಬೇಯಿಸುವ ವಿಧಾನ. ಒತ್ತಡ ಹೆಚ್ಚಿದಂತೆ ನೀರಿನ ಕುದಿ ಬಿಂದುವು ಹೆಚ್ಚಾಗುವ ಕಾರಣ, ಕುಕರ್‌ನ ಒಳಗೆ ಶೇಖರಣೆಗೊಂಡ ಒತ್ತಡವು ಪಾತ್ರೆಯಲ್ಲಿನ ದ್ರವಕ್ಕೆ ಕುದಿಯುವ ಮೊದಲು ಹೆಚ್ಚಿನ ತಾಪಮಾನಕ್ಕೆ ಏರಲು ಅವಕಾಶ ನೀಡುತ್ತದೆ. ಪ್ರೆಷರ್ ಕುಕರ್‌ಗಳನ್ನು ಹಲವಾರು ಬೇರೆ ಹೆಸರುಗಳಿಂದ ನಿರ್ದೇಶಿಸಬಹುದು. ಆವಿ ಸಂಗ್ರಹಕ (ಸ್ಟೀಮ್ ಡೈಜೆಸ್ಟೆರ್) ಎಂದು ಕರೆಯಲಾದ ಮುಂಚಿನ ಒಂದು ಪ್ರೆಷರ್ ಕುಕರ್, ಡೆನಿಸ್ ಪಾಪ್ಯಾನ್ ಎಂಬ ಫ್ರಾನ್ಸ್‌ನ ಭೌತಶಾಸ್ತ್ರಜ್ಞನಿಂದ ೧೬೭೯ರಲ್ಲಿ ಆವಿಷ್ಕರಣಗೊಂಡಿತ್ತು.
ಬಾಹ್ಯ ಸಂಪರ್ಕಗಳು

* hip pressure cooking – Recipes and cooking times for pressure cooking
* Science of Pressure Cooking


ವರ್ಗ:ಬೇಯಿಸುವ ವಿಧಾನಗಳು
ನವರಂಗ

ನವರಂಗ (Indian pitta) ಇದು Pittidae ಕುಟುಂಬದ ಪಕ್ಷಿ. ಇದರ ವೈಜ್ಞಾನಿಕ ಹೆಸರು Pitta brachyura. ಹಿಮಾಲಯ ಮೂಲದ ಈ ಪಕ್ಷಿಯು ಚಳಿಗಾಲದಲ್ಲಿ ದಕ್ಷಿಣ ಭಾರತ ಮತ್ತು ಶ್ರೀಲಂಕದ ಕಾಡುಗಳಿಗೆ ವಲಸೆ ಹೋಗುತ್ತದೆ.
ನಡಾವಳಿ ಮತ್ತು ಪರಿಸರ ವಿಜ್ಞಾನ

ಒಂಟಿಯಾಗಿ ಓಡಾಡುವ ಈ ಪಕ್ಷಿಗಳು, ಹೆಚ್ಚಿನದಾಗಿ ದಟ್ಟ ಪೊದೆಗಳಿರುವೆಡೆ ಕಂಡುಬರುತ್ತವೆ. ಪೊದೆಗಳ ಕೆಳಗೆ ತರಗೆಲೆಗಳನ್ನು ಎತ್ತಿಹಾಕುತ್ತಾ ಅದರಡಿ ಹುದುಗಿರುವ ಕೀಟಗಳನ್ನು ಹಿಡಿಯುತ್ತಿರುತ್ತವೆ. ದೇಹದ ಆಕಾರಕ್ಕೆ ಹೋಲಿಸಿದರೆ ಉದ್ದವೆನಿಸುವ ಕಾಲುಗಳನ್ನು ಹೊಂದಿರುವ ಇವು ಹಾರುವುದಕ್ಕಿಂತ ನೆಲದಲ್ಲಿ ಓಡಾಡುವುದೇ ಹೆಚ್ಚು.
ವಿವರಣೆ

ನವರಂಗಗಳು ಉಜ್ವಲ ಬಣ್ಣಗಳುಳ್ಳ, ಗಿಡ್ಡ ಕತ್ತಿನ ಪಕ್ಷಿಗಳು. ಇವು ಗಟ್ಟಿಯಾದ ತುಸು ಬಾಗಿದ ಕೊಕ್ಕನ್ನೂ ಮತ್ತು ನೀಳವಾದ ಬಲಿಷ್ಟ ಕಾಲುಗಳನ್ನೂ ಹೊಂದಿರುತ್ತವೆ. ಇವುಗಳ ಎದೆ ಮತ್ತು ಹೊಟ್ಟೆ ಕಂದು ಹಳದಿ ಬಣ್ಣವನ್ನು ಹೊಂದಿದ್ದು, ರೆಕ್ಕೆಯು ಹಸಿರು ಬಣ್ಣವನ್ನು ಹೊಂದಿರುತ್ತದೆ. ಕಣ್ಣಿನಿಂದ ಕತ್ತಿನ ಮೇಲ್ಬಾಗದ ವರೆಗೆ ಕಪ್ಪು ಪಟ್ಟಿ ಇರುತ್ತದೆ. ನೀಲಿ ಬಾಲದ ತುದಿಯಲ್ಲಿ ಕಪ್ಪು ಅಂಚು ಇರುತ್ತದೆ. ಕತ್ತಿನ ಮುಂಭಾಗದಲ್ಲಿ ಬಿಳಿ ಬಣ್ಣವಿರುತ್ತದೆ. ನೆತ್ತಿಯಲ್ಲಿ ಕಪ್ಪು ಬಣ್ಣವಿರುತ್ತದೆ. ಬಾಲದ ಕೆಳಭಾಗದಲ್ಲಿ ರಕ್ತಗೆಂಪು ಬಣ್ಣವಿರುತ್ತದೆ. ಹಾರುವಾಗ ರೆಕ್ಕೆಗಳ ತುದಿಯಲ್ಲಿ ಬಿಳಿ ಮಚ್ಚೆಗಳು ಸ್ಪಷ್ಟವಾಗಿ ಕಾಣುತ್ತವೆ.
ಸ್ಥಳೀಯ ಹೆಸರುಗಳು

Indian Pitta ಎಂದು ಕರೆಯಲ್ಪಡುವ ಇವುಗಳಿಗೆ ಆ ಹೆಸರು ತೆಲಗು ಶಬ್ದ "పిట్ట" (ಪಿಟ್ಟ) ದಿಂದ ಬಂದಿದೆ. ಈ ಹಕ್ಕಿಗಳ ಬಣ್ಣ ಮತ್ತು ಅದರ ಗುಣಗಳ ಆಧಾರದ ಮೇಲೆ ಸ್ಥಳೀಯವಾಗಿ ವಿವಿಧ ಹೆಸರಿನಿಂದ ಕರೆಯಲಾಗುತ್ತದೆ.
ಉದಾಹರಣೆಗೆ-
ತೆಲಗು: పోలంకి పిట్ట (ಪೋಲಂಕಿ ಪಿಟ್ಟ),
ಕನ್ನಡ: ನವರಂಗ,
ಹಿಂದಿ: नवरंग् (ನವರಂಗ),
ಪಂಜಾಬಿ: ਨਵਰਂਗ (ನವರಂಗ),
ಗುಜರಾತಿ: નવરંગ્ (ನವರಂಗ),
ಮಲಯಾಳಂ: കാവി (ಕಾವಿ),
ತಮಿಳು: அருமநி குருவி (ಅರುಮನಿ ಕುರುವಿ- 6'O clock bird) ಎನ್ನುತ್ತಾರೆ.
ಹರಡುವಿಕೆ ಮತ್ತು ಆವಾಸಸ್ಥಾನ

ಮೂಲತಃ ಹಿಮಾಲಯ ವಾಸಿಗಳಾದ ಈ ಹಕ್ಕಿಗಳು ಹಿಮಾಲಯದಲ್ಲಿ, ಉತ್ತರ ಪಾಕಿಸ್ತಾನದಿಂದ ನೇಪಾಳ ಮತ್ತು ಸಿಕ್ಕಿಂ ವರೆಗೂ ವ್ಯಾಪಿಸಿವೆ. ಕೆಲವೂಮ್ಮೆ ಮಧ್ಯ ಭಾರತ ಮತ್ತು ಪಶ್ಚಿಮ ಘಟ್ಟಗಳಲ್ಲಿಯೂ ಸಂತಾನೋತ್ಪತ್ತಿ ನಡೆಸುತ್ತವೆ. ಚಳಿಗಾಲದಲ್ಲಿ ದಕ್ಷಿಣ ಭಾರತ ಮತ್ತು ಶ್ರೀಲಂಕಾದ ವರೆಗೂ ವಲಸೆ ಹೋಗುತ್ತವೆ.
ಸಂತಾನೋತ್ಪತ್ತಿ ಮತ್ತು ಆಹಾರ

ಇವು ಜೂನ್ ದಿಂದ ಅಗಸ್ಟ್ ವರೆಗೆ ಸಂತಾನೋತ್ಪತ್ತಿ ನಡೆಸುತ್ತವೆ. ನೆಲದ ಮೇಲೆ ಅಥವಾ ತಗ್ಗಿನ ಗಿಡಗಳ ಮೇಲೆ ಒಣ ಹುಲ್ಲು, ಕಡ್ಡಿಗಳನ್ನು ಬಳಸಿ ಗೂಡುಕಟ್ಟಿ, ತಿಳಿನೀಲಿ ಚುಕ್ಕೆಗಳಿರುವ ಬಿಳಿಯ 4 ರಿಂದ 5 ಮೊಟ್ಟೆಗಳನ್ನಿಟ್ಟು ಮರಿಮಾಡುತ್ತವೆ. ಇವು ಅಕಶೇರುಕಗಳು, ಕ್ರಿಮಿ ಕೀಟಗಳು ಮತ್ತು ಮರಿ ಹುಳುಗಳನ್ನು ಆಹಾರವಾಗಿ ಸೇವಿಸುತ್ತವೆ.
ಬಾಹ್ಯ ಕೊಂಡಿಗಳು
ಉಲ್ಲೇಖಗಳು

ವರ್ಗ:ಪಕ್ಷಿಗಳು
ಪಾರ್ಸೆಕ್

ಖಗೋಳದ ಅಗಾಧ ದೂರಗಳಿಗೆ ಜ್ಯೋತಿರ್ವರ್ಷದ ಅಳತೆಯೂ ಚಿಕ್ಕದಾಗುತ್ತದೆ. ಇದಕ್ಕಾಗಿ ಪಾರ್ಸೆಕ್ ಎಂಬ ಮತ್ತೊಂದು ಮಾನವನ್ನು ಬಳಸಲಾಗುತ್ತದೆ. ಪ್ಯಾರಲಾಕ್ಸ್-ಸೆಕೆಂಡ್ ಸಂಯುಕ್ತ ಪದದ ಸಂಕ್ಷೇಪ ರೂಪವೇ ಪಾರ್ಸೆಕ್.

ಒಂದು ಖಗೋಳಮಾನ ಎಂದರೆ ಸೂರ್ಯ ಮತ್ತು ಭೂಮಿಯ ಸರಾಸರಿ ಅಂತರವು ದೂರದಲ್ಲಿನ ಒಂದು ನಕ್ಷತ್ರದಲ್ಲಿ 1" (ಒಂದು ಆರ್ಕ್‌ಸೆಕೆಂಡ್) ನಷ್ಟು ಕೋನವನ್ನು ರಚಿಸಿದರೆ ಆ ಅಂತರವನ್ನು ಒಂದು ಪಾರ್ಸೆಕ್ ಎನ್ನಲಾಗುತ್ತದೆ. ಭೂಕಕ್ಷೆಯ ತ್ರಿಜ್ಯ ಒಂದು ನಕ್ಷತ್ರದಲ್ಲಿ ಉಂಟುಮಾಡುವ ಕೋನಕ್ಕೆ ಆ ನಕ್ಷತ್ರದ ದಿಗ್ವ್ಯತ್ಯಾಸ ಎಂದು ಹೆಸರು. ಈ ಕೋನವು 0.5" ಗಳಾದರೆ ಆ ದೂರವು 2 ಪಾರ್ಸೆಕ್ ಆಗುತ್ತದೆ.

ಆದ್ದರಿಂದ ಕೇವಲ ಸಂಸ್ಕರಿಸದ ವೀಕ್ಷಣಾ ದತ್ತಾಂಶದೊಂದಿಗೆ ಖಗೋಳ ದೂರಗಳ ಖಗೋಳಶಾಸ್ತ್ರಜ್ಞರ ಲೆಕ್ಕಾಚಾರಗಳನ್ನು ಸುಲಭಗೊಳಿಸಲು ಇದನ್ನು ವ್ಯಾಖ್ಯಾನಿಸಲಾಗಿದೆ. ಇದು ಖಗೋಳಶಾಸ್ತ್ರ ಮತ್ತು ಖಭೌತ ಶಾಸ್ತ್ರದಲ್ಲಿ ಆಯ್ದುಕೊಳ್ಳಲಾದ ಏಕಮಾನವಾಗಿದೆ. ಬಾಹ್ಯಾಕಾಶದಲ್ಲಿ ದೀರ್ಘೀಕೃತ ಲಂಬಕೋನ ತ್ರಿಭುಜವನ್ನು ಕಲ್ಪಿಸಿಕೊಂಡು, ಚಿಕ್ಕ ಭುಜದ ಅಳತೆ ಒಂದು ಖ.ಮಾ ಆಗಿದ್ದರೆ, ಮತ್ತು ಆ ಭುಜಕ್ಕೆ ವಿರುದ್ಧವಾದ ಶೃಂಗವು ರೂಪಿಸುವ ಕೋನದ ಅಳತೆ ಒಂದು ಆರ್ಕ್‌ಸೆಕೆಂಡ್ ಆಗಿದ್ದರೆ, ಒಂದು ಪಾರ್ಸೆಕ್ ಪಕ್ಕದ ಭುಜದ ಉದ್ದವೆಂದು ವ್ಯಾಖ್ಯಾನಿಸಲ್ಪಡುತ್ತದೆ. ಖಭೌತಶಾಸ್ತ್ರದಲ್ಲಿ ದೂರದ ನಿರ್ಧಾರಕ್ಕೆ ಲಂಬನ ವಿಧಾನವು ಮೂಲಭೂತ ಮಾಪನಾಂಕ ಕ್ರಮವಾಗಿದೆ.

1 ಪಾರ್ಸೆಕ್ = 3.26 ಜ್ಯೋತಿರ್ವರ್ಷಗಳು

ಒಂದು ಆರ್ಕ್ ಸೆಕೆಂಡ್: ಒಂದು ವೃತ್ತದಲ್ಲಿ 360º (ಕೋನ ಅಥವಾ ಡಿಗ್ರಿ)ಗಳಿವೆ. ಒಂದು ಕೋನದ 1/60 ಭಾಗಕ್ಕೆ 1' (ಆರ್ಕ್ ಮಿನಿಟ್) ಎಂದು ಹೆಸರು. ಒಂದು ಆರ್ಕ್ ಮಿನಿಟಿನ 1/60 ಭಾಗಕ್ಕೆ 1" (ಆರ್ಕ್ ಸೆಕೆಂಡ್) ಎಂದು ಹೆಸರು. ಹೀಗಾಗಿ 1º=60'=3600". ಒಂದು ಆರ್ಕ್ ಸೆಕೆಂಡ್ ಎಂದರೆ 1ºಯ 3600 ನೇ ಒಂದು ಭಾಗ.

ಕೆಳಗಿನ ಕೋಷ್ಟಕ ದಿಗ್ವ್ಯತ್ಯಾಸ-ಪಾರ್ಸೆಕ್ ಸಂಬಂಧವನ್ನು ತೋರಿಸುತ್ತದೆ.

ಭೂಮಿಯಿಂದ ನಕ್ಷತ್ರದದೂರ (ಪಾರ್ಸೆಕ್) = 1/ದಿಗ್ವ್ಯತ್ಯಾಸ (ಕೋನ ಆರ್ಕ್ಸಕೆಂಡ್)

ನಕ್ಷತ್ರಗಳ ದೂರ ಏರಿದಂತೆ ಅವುಗಳ ದಿಗ್ವ್ಯತ್ಯಾಸ ತಗ್ಗುತ್ತದೆ ಮತ್ತು ಏರುತ್ತದೆ.

1 ಪಾರ್ಸೆಕ್ = (ಸುಮಾರು) 19.16 ದಶಲಕ್ಷ ದಶಲಕ್ಷ ಮೈಲಿಗಳು

= (ಸುಮಾರು) 3.26 ಬೆ.ವ.
ಉಲ್ಲೇಖಗಳು
ಹೊರಗಿನ ಕೊಂಡಿಗಳು

*
*

ವರ್ಗ:ನೈಸರ್ಗಿಕ ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ವರ್ಗ:ಬಾಹ್ಯಾಕಾಶ